ตอนเด็กๆ เด็กมาก เคยโดนหมากัดแล้วฉีดวัคซีนไปแล้ว คิดว่าน่าจะครบ แต่ผ่านมา10 กว่าปีแล้ว แล้วเมื่อ ปี มีนา 61 โดนแมวข่วนแล้วไปฉีดอีกรอบแล้ว ตอนนี้ปี 62 โดนหมากัดถลอกๆ ยังมีภูมิอยู่ไหม หรือควรไปฉีดอีกรอบไหม
สวัสดีค่ะ หากเคยฉีดวัคซีนป้องกันพิษสุนัขบ้าครบตามกำหนดนัดมาแล้วอย่างน้อย 3 เข็มเมื่อ 10 กว่าปีก่อน และได้ฉีดกระตุ้นไปเมื่อ มี.ค.61 หากในตอนนี้ ได้ถูกสุนัขกัดจนผิวหนังมีบาดแผลถลอก แนะนำให้ฉีดวัคซีนกระตุ้น 2 เข็มค่ะ เพราะระดับของภูมิคุ้มกันที่ได้จากการฉีดกระตุ้นไปเมื่อ 1 ปีก่อน อาจไม่สูงเพียงพอในการป้องกันการเกิดโรคได้ค่ะสำหรับบาดแผลที่โดนกัด หากมีเลือดออก ก็ควรล้างทำความสะอาดบาดแผลให้สะอาด และใส่ยาฆ่าเชื้อ เช่น โพวิโดน ไอโอดีน เป็นต้น และเช็ดแผลต่อทุกวันด้วยน้ำเกลือสำหรับล้างแผล และหลีกเลี่ยงไม่ให้แผลโดนน้ำจนกว่าจะหายค่ะนอกจากนี้ หากในช่วง 5 ปีที่ผ่านมา ยังไม่เคยฉีดวัคซีนบาดทะยักกระตุ้น ก็ควรฉีดกระตุ้นด้วยค่ะ